als_Latn dik_Latn sag_Latn
Pozita e Avokatit të Popullit është bërë mollë sherri ndërmjet dy partnerëve të koalicionit qeverisës PDK- LDK. Siç ka marrë vesh Gazeta Blic nga burime të afërta me procesin e përzgjedhjes së Avokatit të Popullit partnerët e koalicionit janë duke u përplasur se kush të jetë në krye të këtij institucioni.
Lidhja Demokratike e Kosovës është duke e mbështetur fuqishëm kandidatin Veton Vula, derisa PDK po e mbështet kandidaten Shqipe Mala.
“Është duke u zhvilluar një luftë e ashpër ndërmjet dy partive se kush do të jetë në krye të këtij institucioni. PDK po e mbështet Shqipe Malën dhe është duke lobuar intensivisht që t’ia siguroj votat, derisa LDK po e mbështet Veton Vulën”, tha ky burim.
Sipas këtij burimi, gjasat më të mëdha për ta ardhur në krye të këtij institucioni i ka Mala.
“Deri tash ende s’ka marrëveshje nga koalicioni për pasardhësin e Sami Kurteshit. Mund të ndodhë që të dështoj sërish i tërë procesi nëse partitë nuk do të merren vesh ndërmjet vete se cilin kandidat do ta mbështesin”, tha ky burim.
Ndërkohë, pos tyre në garë zyrtarisht janë edhe dy ish- anëtarë të dy partive politike. Më saktësisht bëhet fjalë për ish- kandidatin e Lëvizjves Vetëvendosje për deputet, Mazllum Baraliu dhe ish- deputeten e AKR-së, Suzanë Novobërdaliu.
Gazeta Blic ka provuar që të kontaktoj me PDK-në nëse ata po e mbështesin Shqipe Malën për kandidate për Avokate të Popullit, por askush nga ka pranuar që të flas zyrtarisht. As nga LDK nuk kanë dashur të flasin për kandidaturën e Veton Vulës.
Zgjedhja e Avokatit të Popullit në vazhdimësi ka shkaktuar telashe, për faktin se interesat partiake, kanë bërë që në shumë situata të shpallet edhe të anulohet konkursi. Para zgjedhjes së Sami Kurteshit në krye të Ombudspersonit, disa herë ishte shpallur e ishte anuluar konkursi, për shkak se në Kuvendin e Kosovës, asnjëri kandidat nuk i merrte votat e mjaftueshme./ Gazeta Blic
als_Latn als_Latn als_Latn als_Latn als_Latn als_Latn als_Latn als_Latn